CELEX: 32014D0430
Language: hr
Date: 2014-07-03 00:00:00
Title: Odluka Vijeća br. 2014/430/ZVSP od 3. srpnja 2014. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)

4.7.2014   
            
            
               HR
            
            
               Službeni list Europske unije
            
            
               L 197/75
            
         ODLUKA VIJEĆA br. 2014/430/ZVSP
   od 3. srpnja 2014.
   o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Dana 25. studenoga 2005. Vijeće je donijelo Zajedničku akciju 2005/889/ZVSP (1).
            
         
               (2)
            
            
               Dana 3. srpnja 2013. Vijeće je donijelo Odluku 2013/355/ZVSP (2) o izmjeni Zajedničke akcije 2005/889/ZVSP i njezinom produljenju do 30. lipnja 2014.
            
         
               (3)
            
            
               Dana 9. travnja 2014. Politički i sigurnosni odbor preporučio je produljenje Misije pomoći Europske unije za granični prijelaz Rafah na dodatno razdoblje od 12 mjeseci do 30. lipnja 2015.
            
         
               (4)
            
            
               Misiju EU BAM Rafah trebalo bi dodatno produljiti od 1. srpnja 2014. do 30. lipnja 2015. na temelju trenutačnog mandata.
            
         
               (5)
            
            
               Misija EU BAM Rafah provodit će se u kontekstu stanja koje se može pogoršati i koje bi moglo ometati postizanje ciljeva vanjskog djelovanja Unije kako je određeno u članku 21. Ugovora,
            
         DONIJELO JE OVU ODLUKU:
   Članak 1.
   Zajednička akcija 2005/889/ZVSP mijenja se kako slijedi:
   
               (1)
            
            
               članak 7. stavak 5. zamjenjuje se sljedećim:
               „5.   Sveukupno osoblje ostaje pod upravom odgovarajuće države koja ga je uputila ili institucije EU-a te izvršava svoje dužnosti i djeluje u interesu misije. Sveukupno osoblje dužno je poštovati načela sigurnosti i minimalne standarde utvrđene Odlukom Vijeća 2013/488/EU (3).
            
         
               (2)
            
            
               članak 13. zamjenjuje se sljedećim:
               „Članak 13.
               Financijski aranžmani
               1.   Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 25. studenoga 2005. do 31. prosinca 2011. iznosi EUR 21 570 000.
               Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. siječnja 2012. do 30. lipnja 2012. iznosi EUR 970 000.
               Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. srpnja 2012. do 30. lipnja 2013. iznosi EUR 980 000.
               Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. srpnja 2013. do 30. lipnja 2014. iznosi EUR 940 000.
               Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. srpnja 2014. do 30. lipnja 2015. iznosi EUR 940 000.
               2.   Svim se rashodima upravlja u skladu s postupcima i pravilima koji se primjenjuju na opći proračun Europske unije. Državljani trećih zemalja koje financijski sudjeluju u misiji, državljani stranaka domaćina i, ako to zahtijevaju operativne potrebe misije, državljani susjednih zemalja, mogu se nadmetati za sklapanje ugovora.
               3.   Misija EU BAM Rafah odgovorna je za izvršenje svojeg proračuna. U tu svrhu, misija EU BAM Rafah potpisuje sporazum s Komisijom.
               4.   Misija EU BAM Rafah odgovorna je za sva potraživanja i obveze koje proizlaze iz provedbe mandata počevši od 1. srpnja 2014., uz izuzetak svih potraživanja u vezi s teškom povredom dužnosti voditelja misije za koju on snosi odgovornost.
               5.   Provedbom financijskih aranžmana ne dovodi se u pitanje zapovjedni lanac kako je predviđeno u člancima 4., 4.a i 5. te operativne potrebe misije EU BAM Rafah, uključujući kompatibilnost opreme i interoperabilnost njezinih skupina.
               6.   Rashodi su prihvatljivi od dana stupanja na snagu ove Zajedničke akcije.”;
            
         
               (3)
            
            
               u članku 16. drugi stavak zamjenjuje se sljedećim:
               „Prestaje važiti 30. lipnja 2015.”.
            
         Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 3. srpnja 2014.
      
         
            Za Vijeće
         
         
            Predsjednik
         
         S. GOZI
      
   
   
      (1)  Zajednička akcija Vijeća 2005/889/ZVSP od 12. prosinca 2005. o uspostavi Misije pomoći Europske unije za granični prijelaz Rafah (EU BAM Rafah) (SL L 327, 14.12.2005., str. 28.).
   
      (2)  Odluka Vijeća 2013/355/ZVSP od 3. srpnja 2013. o izmjeni i produljenju Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 185, 4.7.2013., str. 16.).
   
      (3)  2013/488/EU: Odluka Vijeća od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).”;